দেওয়ানি জোট

একটি দেওয়ানি জোট বা civil union (যেটি দেওয়ানি শরিকানা বা civil partnership নামেও অভিহিত) হল বিবাহেরই অনুরূপ আইনত স্বীকৃত একটি চুক্তি ব্যবস্থা, যা মূলত সমকামী যুগলদের আইনি গ্রাহ্যতা প্রদান করার উদ্দেশ্যে তৈরি। দেওয়ানি জোটে বিবাহের কিছু কিংবা সকল অধিকার প্রদত্ত হয়ে থাকে, যথা শিশু দত্তক গ্রহণ একটি সাধারণ ব্যতিক্রম যেটি বাদ পড়ে।

সমকামী যুগলদের মধ্যে গড়ে ওঠা সম্পর্কগুলিকে আইনি স্বীকৃতি দিতে এবং তাদের অধিকার, সুযোগ-সুবিধা, কর ছাড় এবং দায়িত্বভারের সুব্যবস্থা নিশ্চিত করতে বেশ কয়েকটি প্রায় উন্নত দেশে আইন অনুসারে দেওয়ানি জোট প্রতিষ্ঠা করা হয়েছে। ১৯৮৯ সালে, ডেনমার্ক ছিল প্রথম দেশ যেখানে এই দেওয়ানি জোট চুক্তিটি বৈধতা পায়; তবে নব্বইয়ের এবং কুড়ির দশকের প্রথমার্ধ পর্যন্ত বাদবাকি বেশির ভাগ উন্নত প্রজাতান্ত্রিক দেশেই এটি প্রতিষ্ঠার সূচনা আমল পায়নি। ব্রাজিলে, ২০০২ সালে বিপরীত লিঙ্গের যুগলদের জন্য প্রথমে দেওয়ানি জোটের ব্যবস্থা তৈরি করা হয়েছিল, এবং পরে ২০১১ সালে তা সমকামী যুগলদের অন্তর্ভুক্ত করতে সম্প্রসারিত হয়। সমকামী দেওয়ানি জোট প্রতিষ্ঠাকারী সিংহভাগ দেশেই তা এখন সমকামী বিবাহের পাশাপাশি প্রতিষ্ঠিত কিংবা তার দ্বারা প্রতিস্থাপিত হয়েছে। LGBT অধিকার প্রচারকেরা দেওয়ানি জোটগুলিকে সমকামী বিবাহ প্রতিষ্ঠার অভিমুখে "প্রথম পদক্ষেপ" হিসেবে দেখেন, যেহেতু LGBT অধিকারের সমর্থকদের মধ্যে দেওয়ানি জোট চুক্তিকে "পৃথক তাও সমান" মর্যাদা হিসেবে ধরা হয়।

দেওয়ানি জোট থাকা অনেক বিচারব্যবস্থাতেই বিদেশিদের দেওয়ানি জোট পরিগ্রহ করা হয়ে থাকে, যদি জোটটি মৌলিকভাবে সেদেশের সমকক্ষ হয়; যথা, দেওয়ানি শরিকানা আইন ২০০৪ তফশিল ২০তে যুক্তরাজ্য সমকক্ষ দেওয়ানি জোটগুলি তালিকাভুক্ত করে। বিদেশে সম্পন্ন হওয়া সমকামী যুগলের বিবাহ দেওয়ানি জোটের মর্যাদা সেইসব দেশের বিচারব্যবস্থাতেই পেতে পারে যেখানে সেই আইনটি প্রতিষ্ঠিত।

 সংক্ষিপ্ত বিবরণ এবং পরিভাষা 

থাম্ব|দেওয়ানি জোটের ধারণাটি কেউ কেউ প্রত্যাখ্যান করেন, যেমন ক্যালিফোর্নিয়া প্রস্তাব ৮-এর বিরুদ্ধে নিউ ইয়র্ক সিটিতে এক বিশাল বিক্ষোভে এই প্রতিবাদকারী, “তাকে আমার সাথে ‘দেওয়ানি জোট’ পাতাতে বলিনি”। 
দেওয়ানি জোট নির্ধারণে ব্যবহৃত শব্দগুলির ধরা-বাঁধা সর্বজনগ্রাহ্য পরিভাষা ও সংজ্ঞা নেই এবং দেশে দেশে এক-এক রকম নাম চলে। সরকার-অনুমোদিত সম্পর্ক যা দেওয়ানি জোটের অনুরূপ বা সমকক্ষ হতে পারে তার মধ্যে রয়েছে দেওয়ানি সঙ্গী বা দেওয়ানি শরিকানা (civil partnership),  নিবন্ধিত শরিকানা (registered partnership), গার্হস্থ্য শরিকানা (domestic partnership), উল্লেখ্য সম্পর্ক (significant relationships), পরস্পর সুবিধাভোগী সম্পর্ক (reciprocal beneficiary relationships), সাধারণ আইন বিবাহ (common-law marriage), সাবালক পরস্পর নির্ভরশীল সম্পর্ক (adult interdependent relationship), জীবনসঙ্গী চুক্তি বা আজীবন শরিকানা (life partnership), স্থিতিশীল জোট (stable unions), দেওয়ানি সংহতি চুক্তি (civil solidarity pact বা PACS) ইত্যাদি। একটি দেওয়ানি জোটের অধিকার, সুযোগ-সুবিধা, বাধ্যবাধকতা এবং দায়িত্বভারের তালিকা কতদূর কী কী তাও এক-এক দেশের আইনব্যবস্থায় এক-এক রকম। কিছু কিছু বিচারব্যবস্থায় সমকামী যুগলদের দত্তক নেবার অনুমতি আছে, আবার কিছুক্ষেত্রে তাদের তা নেই, এবং কোথাও কোথাও থাকলেও বা তা শুধুমাত্র নির্দিষ্ট পরিস্থিতিতে।

মার্কিন যুক্তরাষ্ট্রে, ২০০০ সালে ভার্মন্ট রাজ্যে "সিভিল ইউনিয়ন" শব্দটি চালু করা হয়েছিল সমকামী যুগলদের জন্য বিবাহের সমতুল্য মর্যাদা বোঝাতে; রাজ্যের আইন প্রণেতারা "গার্হস্থ্য সঙ্গী সম্পর্ক" (domestic partner relationship) বা "দেওয়ানি চুক্তি"-র (civil accord) মতো আখ্যাগুলির পরিবর্তে এটি বেছেছিলেন। 

১৯৮৫ সাল থেকে কিছু রাজ্য, কাউন্টি, শহর এবং নিয়োগকর্তারা যে গার্হস্থ্য শরিকানা বা ঘরোয়া সঙ্গী (domestic partnership) বিকল্পটির ব্যবহার চালিয়ে এসেছেন,  তা সাধারণত নিম্নতর মর্যাদা এবং কম সুযোগ সুবিধার ব্যঞ্জনা বহন করে। তবে, ক্যালিফোর্নিয়া, ওরেগন এবং ওয়াশিংটনের মতো পশ্চিম উপকূলীয় রাজ্যগুলির আইনসভায় পূর্ব উপকূলীয় রাজ্যগুলিতে ব্যবহৃত দেওয়ানি জোট বা সিভিল ইউনিয়ন আইনের অনুরূপ বা সমকক্ষ আইন প্রণয়নের ক্ষেত্রে গার্হস্থ্য শরিকানা বা ডোমেস্টিক পার্টনারশিপ আখ্যাটিই বেশি গৃহীত হয়েছে।

LGBT সম্প্রদায়ের অনেকেই দেওয়ানি জোটকে বিয়ের বিকল্প মনে করেন না। "মার্কিন যুক্তরাষ্ট্রে বিবাহ একটি দেওয়ানি জোটের চুক্তি; দেওয়ানি জোট, যাকে বলা হচ্ছে এখন, তা বিয়ে নয়", ফ্রিডম টু ম্যারির ইভান উলফসন বলেন।  "এটা একটা প্রস্তাবিত কাল্পনিক আইনি পরিকাঠামো, যেহেতু বেশিরভাগ জায়গায় এমন কিছুর অস্তিত্ব নেই, সমকামী জনতার কাছে কিছুটা নিরাপত্তা গছিয়ে দেওয়া অথচ মূল্যবান কিছু আটকে রাখা। এইটা করার কোনও যুক্তিযুক্ত কারণ দেখি না।" তবে, সমকামী বিবাহের কিছু বিরোধীরা দাবি করেন যে দেওয়ানি জোট স্বীকৃতির চোটে বিবাহের অনন্য একক মর্যাদা ক্ষয় হয়; ক্যালিফোর্নিয়ার পরিবার ব্যবস্থা অভিযানের নির্বাহী পরিচালক র‌্যান্ডি থমাসন, দেওয়ানি জোটগুলিকে "সমকামী বিয়ের আরেক নাম" বলে অভিহিত করেন এবং দাবি করেন যে দেওয়ানি জোটগুলি সমকামী যুগলদের "জাতীয় আইনের অধীনে প্রদত্ত বিবাহের সমস্ত অধিকার" সুনিশ্চিত করে।  ক্যালিফোর্নিয়ার সর্বোচ্চ আদালত, ইন রি ম্যারেজ কেসগুলির সিদ্ধান্তে, রাজ্য আইনে ন-টি পার্থক্য In Re Marriage Cases , California Supreme Court Decision, footnote 24, pages 42–44. উল্লেখ করেছেন।

দেওয়ানি জোটগুলিকে সাধারণত ' পৃথক তাও সমান ' বলে সমালোচনা করা হয়; নিউজিল্যান্ডের প্রাক্তন এমপি এবং নারীবাদী মেরিলিন ওয়ারিং-এর মতো সমালোচকরা মনে করেন যে সমকামী যুগলরা বিবাহের অধিকার থেকে বঞ্চিত এবং একটি পৃথক প্রতিষ্ঠান ব্যবহার করতে বাধ্য।  সমকামী বিবাহের সমর্থকরা যুক্তি দেন যে আইনের চোখে সমকামী যুগলদের সঙ্গে অন্যান্য দম্পতিদের চাইতে ভিন্ন আচরণ করা নিকৃষ্ট বৈষম্যের জায়গা তৈরি করে এবং যদি দেওয়ানি জোট ও বিয়ে একই হত তাহলে দু-দুটি পৃথক আইন থাকার কোনও কারণ থাকত না। নিউ জার্সির একটি কমিশন, যারা রাজ্যের দেওয়ানি জোট আইন পর্যালোচনা করেছে, জানিয়েছে যে আইনটি "সমকামী যুগল এবং তাঁদের সন্তানদের প্রতি অসম আচরণকে আমন্ত্রণ জানায় এবং উৎসাহিত করে"।  কেউ কেউ পরামর্শ দিয়েছেন যে বিপরীত লিঙ্গের যুগলদের জন্য উন্মুক্ত দেওয়ানি জোটের সুযোগ তৈরি করলে বর্ণবাদের অভিযোগ এড়ানো যাবে। 

দেওয়ানি জোট ব্যবস্থার সমর্থকরা বলছেন যে এটি সমকামী যুগলদের জন্য ব্যাবহারিক সমতা প্রদান করে এবং আইনি স্বীকৃতির অভাবে হাসপাতালে সাক্ষাতের অধিকার এবং সম্পত্তি হস্তান্তরের মতো বিষয়গুলিতে সমস্যাগুলি সমাধান করে।  সমর্থকরা আরও বলেন যে, দেওয়ানি জোট পাতা সমকামী যুগলদের আইনি অধিকার নিশ্চিত করার একটি অধিকতর বাস্তবসম্মত উপায় কেননা এতে বিয়েকে ঘিরে থাকা আরও বিতর্কিত বিষয়গুলি এবং শব্দটির ধর্মীয় ব্যঞ্জনা বা উৎসের দাবিও এড়ানো যায়।

সমকামী বিবাহের অনেক সমর্থকই বলেন যে 'বিয়ে' শব্দটুকুই এক গুরুত্ব বহন করে, এবং 'দেওয়ানি জোট' (বা তার যে-কোনও প্রতিশব্দই) সেই ভাবগাম্ভীর্য বা বিয়ের সঙ্গে সম্পৃক্ত মর্যাদাটি ফুটিয়ে তুলতে পারে না।  প্রাক্তন মার্কিন সলিসিটর জেনারেল এবং পেরি বনাম শোয়ার্জনেগার মামলার আইনজীবী থিওডোর ওলসেন বলেছেন যে 'গার্হস্থ্য শরিকানা' আখ্যাটির অধীনে সমকামী যুগলদের স্বীকৃতি দিলে সমকামীদের সম্পর্কটিকে কলুষিত করা হয়; তাঁদের সঙ্গে এমন আচরণ করা যেন তাঁরা "একটি বাণিজ্যিক উদ্যোগ, একটি প্রেমময় যুগল নন" ।  অনেকে আরও যুক্তি দেন যে, দেওয়ানি জোটগুলি প্রায়শই সমাজে সর্বজনবোধ্য হয় না সুতরাং জরুরি পরিস্থিতিতে সমকামী যুগলরা অসুবিধার মুখোমুখি হতে পারে। 

 সমকামী জোটকে স্বীকৃতি দেয় কিন্তু সমকামী বিবাহকে স্বীকৃতি দেয় না এমন বিচারব্যবস্থার তালিকা 
১২ জুন, ২০২৫ তারিখ নাগাদ সংগৃহীত তথ্য অনুযায়ী, যেসব দেশ সমকামী যুগলদের দেওয়ানি জোট গ্রাহ্য করে কিন্তু বিবাহ গ্রাহ্য করে না, সেগুলি হল:


 Bolivia
 Croatia
 Cyprus
 Czech Republic
 Hungary
 Italy
 Latvia
 Lithuania
 Monaco
 Montenegro
 San Marino
 the British territories of Bermuda and Cayman Islands

ইসরায়েলে, কোনও জাতীয় অভ্যন্তরীণ প্রতিষ্ঠান সমকামী বিবাহ সম্পাদন করে না, যদিও যুগলরা বিদেশে বিয়ে করতে পারে। এছাড়াও, সমকামী যুগলরা সাধারণ আইন বিবাহ (common-law marriage) মতে বিয়ে করতে পারে, যা বিবাহের "অধিকাংশ" অধিকার প্রদান করে। 

 তথ্যসূত্র